Сон Хын Мин

Сон Хын Мин (; 8 шілде 1992, Чхунчхон) — оңтүстік кореялық футболшы, "Тоттенхэм Хотспур" клубы мен Оңтүстік Корея құрамасының шабуылшысы.

 Карьерасы 

 Клубтық 
"Сеул" футбол клубының түлегі. Жастар командасында ойнап жүріп-ақ Еуропаға келді. 2008 жылы 16 жасында "Гамбург" клубына ауысты. 2010 жылы негізгі командамен екі жылдық келісім шарт жасады. 2010 жылы 30 қазанда "Кёльн" қақпасына гол соғып, клуб тарихындағы ең жас гол соққан футболшы атанды. 

2010 жылы қарашада "Гамбургпен" келісім шарт мерзімін төрт жылға ұзартты. Германия халқы оны "Корей Мюллері" деп атады. 

2013 жылы "Байерге" ауысты. Сол жылы 9 қараша күні бұрынғы командасы "Гамбург" қақпасына хет-трик жасады. Бұл кездесуде "Байер" 5:3 есебімен жеңіске жетті. 

2015 жылы "Тоттенхемге" өтті. Келісім шарты 2020 жылға дейін жарамды. 2018/19 және 2019/20 маусымдарының қорытындысы бойынша "Тоттенхэмнің" үздік футболшысы атанды. 2020 жылдың 20 қыркүйегінде Сон Англия премьер-лигасының "Саутгемптонға" қарсы матчында покер жасады (5:2).

 Ұлттық құрама 
Сон Хын Мин 2011 жылы Азия кубогында бес кездесуде алаңға шықты да, Үндістанның қақпасына бір гол соқты.

2018 жылғы әлем біріншілігінің екінші турында Мексиканың қақпасына бір гол соқты. Бірақ бұл ойында Оңтүстік Корея 1:2 есебімен ұтылып қалды.

Сілтемелер
Профилі
Санат:Сеул ФК ойыншылары
Санат:Гамбург ФК ойыншылары
Санат:Байер 04 ФК ойыншылары
Санат:Тоттенхэм Хотспур ФК ойыншылары
Санат:Оңтүстік Корея футболшылары
Санат:Корея Республикасы Ұлттық футбол құрамасының ойыншылары